Τορτελίνια με σάλτσα ντομάτας, παρμεζάνα και φρέσκο βασιλικό
Αναβαθμίζουμε την έτοιμη σάλτσα ντομάτας με βασιλικό και παρμεζάνα. Σε 10' τρώμε τορτελίνια!
1 πακέτο (500 γρ.) τορτελίνια, 2 κουτ. σούπας ελαιόλαδο, 1 ξερό κρεμμύδι, κομμένο σε ψιλά καρέ, 400 γρ. έτοιμη σάλτσα ντομάτας, 150 γρ. τριμμένη παρμεζάνα, 2 κουτ. σούπας φύλλα βασιλικού, ψιλοκομμένα
Για να φτιάξουμε τα τορτελίνια ξεκινάμε βράζοντας σε μια μεγάλη κατσαρόλα, σε μπόλικο αλατισμένο νερό, τα ζυμαρικά σύμφωνα με τις οδηγίες της συσκευασίας.Στη συνέχεια, τα στραγγίζουμε σε σουρωτήρι και τα αφήνουμε στην άκρη.Στην ίδια κατσαρόλα σοτάρουμε στο ελαιόλαδο και το κρεμμύδι για 2 λεπτά.Προσθέτουμε τη σάλτσα ντομάτας και την παρμεζάνα. Ανακατεύουμε καλά, για περίπου 5 λεπτά, να ζεσταθεί η σάλτσα και να λιώσει το τυρί.Προσθέτουμε τα τορτελίνια και τα φύλλα βασιλικού. Ανακατεύουμε και σερβίρουμε. 
Ζυμαρικά,Ντομάτα,Χορτοφαγικά